Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.1/\_\_

din \_\_\_\_\_\_ianuarie 2022

Cu privire la permiterea amenajării

unui teren din or. Căușeni

Având în vedere necesitatea amenajării terenului amplasat în or. Căușeni, str. Ștefan cel Mare și Sfânt, nr. cadastral 2701211218, cu suprafața de 0,7982 ha, proprietate publică, domeniul public al orașului Căușeni, care se află într – o stare deplorabilă și trezește nemulțumirea orășenilor,

în baza art. 47 (1) din Codul Funciar al Republicii Moldova nr. 828 – XII din 25 decembrie 1991,

în conformitate cu art. 7 (3), lit.  i), 29 (1), (21), (22), din Legea cu privire la cultura fizică și sport nr. 330 – XIV din 25 martie 1999,

în temeiul art. 14 (1), (3), 20 (5), 75 (2) din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1. Se permite, în scopul readucerii la destinația inițială de „Complex Sportiv Multifuncțional”, amenajarea terenului amplasat în or. Căușeni, str. Ștefan cel Mare și Sfânt, nr. cadastral 2701211218, cu suprafața de 0,7982 ha, proprietate publică, domeniul public al orașului Căușeni.

2. Se recomandă primarului or. Căușeni elaborarea, avizarea și aprobarea documentației amenajării complexului sportiv multifuncțional din oraș.

3. Cheltuielile financiare pentru executarea lucrărilor, inclusiv proiectare, vor fi acoperite din contul mijloacelor, aprobate în bugetul orașului Căușeni pentru anul 2022.

4. Prezenta decizie poate fi contestată, conform prevederilor art. 19, 164 (1), 165 (1), 166 din Codul administrativ al Republicii Moldova cu cerere prealabilă, în termen de 30 de zile de la data comunicării, la Consiliul orășenesc Căușeni cu sediul pe adresa: or. Căușeni, str. M. Radu, 3.

În cazul dezacordului cu răspunsul la cererea prealabilă poate fi contestată, în termen de 30 zile de la data comunicării, în judecătoria Căușeni, sediul central, pe adresa: or. Căușeni, str. Ștefan cel Mare și Sfânt, nr. 86.

5. Prezenta decizie se comunică:

* Dlui Anatolie Donțu, primarul orașului Căușeni;
* Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrul de stat al actelor locale.

Primar Anatolie Donțu

Secretarul Consiliului Orășenesc Ala Cucoș - Chiseliță

Specialist Igor Petracov